Jeroen Tarquinis Cornelis Duyster (født 27. august 1966 i Amsterdam, Holland) er en hollandsk tidligere roer og olympisk guldvinder. Duyster var med i den hollandske otter, der vandt guld ved OL 1996 i Atlanta, første gang nogensinde Holland vandt guld i denne disciplin. Han var styrmand i båden, der blev roet af Ronald Florijn, Koos Maasdijk, Michiel Bartman, Henk-Jan Zwolle, Niels van der Zwan, Niels van Steenis, Diederik Simon og Nico Rienks. Den hollandske båd sikrede sig guldet foran Tyskland og Rusland, der fik henholdsvis sølv og bronze. I alt deltog ti lande i konkurrencen. Det var det eneste OL han deltog i.